cyanic-selkie/wikianc huggingface dataset:
Svein Gunnar Morgenlien
Svein Gunnar Morgenlien (1922–2016) var en norsk politiker (Ap), skogsarbeider og fagforeningsleder fra Aurskog-Høland i Akerhus. Han var varamedlem til Stortinget i fire perioder mellom 1961 og 1981, og var fast møtende stortingsrepresentant 1975-77 etter Tønnes Andenæs' død, og fast møtende 1977–81 som vara for Inger Louise Valle og Helen Bøsterud, som var statsråd og statssekretær. Han var også leder av Norsk Skog- og Landarbeiderforbund 1979–87, etter å ha hatt flere andre heltidsverv i organisasjonen fra 1962.
Han arbeidet i skogen i heimbygda fra 1937 til 1962, de siste tre årene som skogbestyrer. Han var sekretær i Norsk skog- og landarbeiderforbund 1962-1965 og hovedkasserer i NSLF 1965–1979. Han var sentral i sammenslåingen av fagforbund som førte til dannelsen av Fellesforbundet i 1987. Han var styremedlem i Arbeidstilsynet 1981-1988, og hadde flere verv i kommunen og fylket.
Han var bror av Olaf Morgenlien, som var ordfører i Aurskog-Høland, og Holm Morgenlien, som var varaordfører i Nes.
Jindo
Jindo (Jindo-gun) er et fylke i provinsen Sør-Jeolla i Sør-Korea.
Jin-do er også navnet på den største øya i fylket. Geografisk ligger øya ved Koreahalvøyas sørvestre hjørne, skilt fra fastlandskorea av Myeongnyangstredet.
Øya er knyttet til fastlandet ved landets lengste hengebru; Jindobrua som har et spenn på 484 meter. Det var ved dette stredet at den koreanske generalen I Sun-sin i 1597 nedkjempet en tallmessig svært overlegen japansk flåtestyrke, i slaget ved Noryang.
Øya utgjør det meste av fylket Jindo-gun. Hunderasen koreansk jindo kommer fra denne øya.
Koordinert universaltid
Koordinert universaltid (også kjent som UTC, forkortelse for Coordinated Universal Time) er en kortform som angir grunnlaget for sivile tidsangivelser i alle land.
Kjell Håvard Jensen
Kjell Håvard Jensen (født 1958) var ordfører i Hobøl kommune for Fremskrittspartiet fra 2007 til 2011. Jensen ble i 2007 valgt av en flertallskoalisjon bestående av Fremskrittspartiet, Høyre, Senterpartiet og Kristelig Folkeparti. Han har vært aktiv politiker i FrP siden 2000 og har innehatt en rekke verv, både som lokalpolitiker i Hobøl kommune og som politiker i Østfold fylke.
Koordinert universaltid
UTC er ingen egentlig forkortelse, de to første bokstavene angir at det er snakk om en variant av universell tid (engelsk Universal Time, fransk Temps Universel) som forkortes UT, og den tredje bokstaven angir at det er koordinert tid (engelsk Coordinated, fransk Coordonné). På norsk skriver man gjerne universell tid UTC hvis man ønsker å presisere hva som menes med de tre bokstavene.
Kjell Håvard Jensen
Jensen ble i september 2015 varaordfører i Hobøl kommune og er også vararepresentant til Stortinget.
Han ble innvalgt i Indre Østfold kommune i 2019 og er gruppeleder for FrP i kommunen.
Jensen sitter også som politiker i Viken fylkesting og er medlem av rovviltnemda(region 4) fra 2020.
Koordinert universaltid
Som tidsangivelse angir UTC døgnets timer fra 00 til 23. UTC beregnes som en middelverdi basert på data fra flere atomur rundt om i verden.
I 2003 ble det brukt data fra 260 atomur. Ingen av disse klokkene får angi tiden med mer enn 30 milliardtedels sekund feil per døgn. I Norge er det Justervesenet som bidrar med måledata. Justervesenets utgave av UTC kalles formelt for UTC(JV).
Skuddsekundet som ble lagt til kl. 00.59:60 1. januar 2009 (norsk normaltid) var det 34. skuddsekundet etter at ordningen ble innført i 1972 av Meterkonvensjonen. Perioden mellom hvert skuddsekund varierer og avhenger av jordens retardasjon.
Universell tid UT1 er en annen tidsangivelse som baserer seg på jordrotasjonen. En internasjonal avtale sier at UTC og UT1 ikke skal ha et større avvik enn 0,9 sekunder. Derfor må UTC nå og da synkroniseres med UT1 da jordrotasjonen avtar i hastighet. Dette gjøres ved bruk av et skuddsekund. Hvert døgn blir med andre ord meget langsomt litt lengre. Årsaken til at jordens rotasjonshastighet reduseres er friksjon i tidevann og i jordens flytende kjerne samt andre prosesser i og på jorden.
Referanser
Aikajärjestelmä
Piet Raijmakers
Petrus «Piet» Josephus Raijmakers (født 29. september 1956 i Asten, Noord-Brabant) er en nederlandsk sprangrytter.
Raijmakers vant gull i lagkonkurransen i Sommer-OL 1992 i Barcelona sammen med Jos Lansink, Jan Tops og Bert Romp. I den individuelle konkurransen tok han sølv med hesten Ratina Z, kun slått av tyske Ludger Beerbaum.
I 2006 tok Raijmakers gull i lagkonkurransen under VM i Aachen, denne gangen sammen med Jeroen Dubbeldam, Gerco Schröder og Albert Zoer.
Sandra Kazíková
Sandra Kazíková (født 13. juli 1976) er en tsjekkisk svømmer.
HUn representerte Tsjekkia under Sommer-OL 2004 i Athen, der hun ble utslått i forsøksheatet på 50 meter fri.
Erlend Bruvik
Erlend Bruvik (født 30. april 1968 i Bergen) er en norsk gründer og investor. Han er utdannet sivilingeniør, siviløkonom, Master of business administration. Mest kjent er han for suksess med internettselskapet Stocknet som ble etablert i 1999, og hvor han var eier og styreleder. Selskapet var Norges første online meglerhus. I 2004 ble det klart at Stocknet hadde brutt Lov om verdipapirhandel og benyttet midler tilhørende klienter på en uriktig måte. Som en konsekvens av dette tvang Kredittilsynet Erlend Bruvik til å selge selskapet sitt til konkurrenten Nordnet.
Etter perioden med Stocknet har Erlend Bruvik fortsatt med sine mange virksomheter innenfor finans og IT, blant annet gjennom StockLink. I mange år var det konkurransen med store selskaper som Expert og Elkjøp igjennom Elprice som var den viktigste investeringen. Elprice ble i 2008 solgt og Bruvik trakk seg ut av forbrukerelektronikk.
I årene etter har Bruvik jobbet med selskapene Marketmind og Netpower. Marketmind leverer IT-løsninger til finansmarkedet, mens Netpower leverer skreddersøm-prosjekter, nettbutikker, avvikssystemer og CRM til norske kunder.
I tillegg til egne investeringer har Bruvik roller og styreverv i flere selskaper, hovedsakelig innenfor IT.
Bladet Kapital vurderte formuen hans i 2007 til 540 millioner kroner, opp fra 420 millioner kroner i 2006.
Li Keqiang
Han er en av forkjemperne for konseptet om det harmoniske samfunn som er blitt utviklet av hans venn Hu Jintao.
Bakgrunn og utdannelse
Li er bondesønn; faren ble etter hvert en lavere embedsmann. Etter å ha fullført videregående skole i 1974, måtte han ut i kroppsarbeid under kulturrevolusjonen i fylket Fengyang i provinsen Anhui. Der gjorde han en god figur og han ble partileder for et lokalt produksjonsteam. Han fikk også en utmerkelse som fremstående i studiet av Mao Zedongs tanker på denne tiden.
Fra 1978 studerte han økonomi og jus ved Pekinguniversitetet og avsluttet med en doktorgrad i økonomi i 1982.
Karriere
Li ble medlem av kommunistpartiet i 1976 og var som student ungdomspolitikere med forskjellige høye verv i partiets ungdomsorganisasjon. Etter studiene ble han i 1982 kalt til arbeide i sentralkomiteens skoledepartement. I 1989, altså samme år som demonstrasjonene på Den himmelske freds plass, var Li allerede en ledende funksjonær i ungdomsligaen, som betegnet demonstrasjonene som «patriotiske». På denne tiden hadde Li allerede knyttet kontakter med den senere president Hu Jintao og var årene 1993 til 1998 førstesekretær for Kinas kommunistiske ungdomsliga, som da hadde ca. 70 millioner medlemmer.
Som guvernør av Henan forsøkte han å dysse ned en Aids skandale. Hans folk skal ha sjikanert ofre og borgerrettighetsforkjempere.
I desember 2004 ble han partisekretær for provinsen Liaoning. Hans politiske hovedinnsats gjaldt bedre kommunikasjoner til provinsens havner, som Dalian og Dandong, lettelser for utenlandske investorer, særlig fra nabolandene Sør-Korea og Japan.
På den 17. nasjonale partikongress for kommunistpartiet ble Li kalt til Det kinesiske politbyrås stående komite. Han sluttet i den forbindelse som parteisekretær i Liaoning.
Han ble i oktober 2007 medlem av Det kinesiske kommunistpartis politbyrås stående komite og i mars 2008 dessuten Folkerepublikken Kinas visestatsminister.
Ved siden av Xi Jinping er Li en av hovedlederne for tiden etter Hu Jintao (2012). Dette lederskiftet fant sted i november 2012, til «femte generasjons kommunistiske ledere» av Kina. I motsetning til Xi, som regnes som medlem av den gamle «Shanghaiklikken» rundt Jiang Zemin, anses Li som tilhørende Hus leir, den såkalte «ungdomsligaklikken» (tuanpai) innen kommunistpartiet.
Det antas at Hu Jintao hadde utsett Li som sin etterfølger som generalsekretær for kommunistpartiet. Slik skulle det imidlertid ikke gå; ved Partikongressen i november 2012 gikk denne posten til Xi Jinping.
Li overtok som Folkerepublikkens statsminister den 15. mars 2013 og gikk av 11. mars 2023. Under det kinesiske kommunistpartiets 20. kongress i oktober 2022 ble Li ikke gjenvalgt til sentralkomiteen, noe som indikerte at han var på vei ut av det politiske liv.
Tore Johansen (politiker)
Han var ordfører i Aremark kommune fra 1995 til 2011, de første periodene i samarbeid med Arbeiderpartiet, så i perioden 2007–2011 med Senterpartiet og Høyre.
Li Keqiang
Privatliv
Li er gift med Cheng Hong, som er professor ved Capital University of Economics and Business i Beijing. Hennes far var en gang visesekretær i den kommunistiske ungdomsligas sentralkomité.
Retorikk
Retorikk er læren om talekunst (gresk ρητωρ, rhêtôr, tale, og techne, kunst). I moderne tid er retorikken ofte blitt definert som læren om overtalelse. Retorikk er en av de tre originale kunster i vestlig kultur. De tre det de tenkes på er retorikk, grammatikk og logikk (eller dialektikk – som hos Martianus Capella). Begrepet «retorikk» har i deler av verden etter 2000-tallet fått en annen – nærmest motsatt – mening ved at det også blir brukt nedlatende i noen sammenhenger når man vil avvise eller avfeie et verbalt resonnement uten bryderiet med særlig motargumentasjon.
Historie
Retorikk er en 2500 år gammel kunst og vokste frem i antikken. Den var opprinnelig en del av de frie kunstene, som den utgjorde sammen med grammatikk og dialektikk trivium. Sofister som Protagoras og Gorgias var blant de første retorikerne.
Platon har satt et berømt skille mellom falsk retorikk og ekte retorikk. Hans elev, Aristoteles, la frem en enda mer berømt, større avhandling om retorikk som man fortsatt studerer den dag i dag.
I det siste århundre før Kristus finner vi retorikeren Apollonios Molon, som var Ciceros lærer.
Cicero og Quintilian var fremstående representanter for den romerske retorikk.
På 1800-tallet ble retorikken oppfattet som gammeldags og mekanisk, men etter den andre verdenskrig har interessen økt. Den klassiske retorikken er blitt utviklet med nye innslag fra lingvistikk og kommunikasjonsforskning.
Kjente retorikere i vår tid er blant andre Chaim Perelman, I.A. Richards, Kenneth Burke, Lloyd F. Bitzer og Kathleen Hall Jamieson.
De attiske retorikere
Studiet av retorikk som fag startet i de greske bystatene, særlig Athen, omkring 400 f.Kr.
Lysias er mest kjent som taleskriver for andre borgere i Athen. Lysias taler høstet anerkjennelse fordi han var flink til å uttrykke seg overbevisende, klart og kortfattet, og de ble gjerne brukt som eksempler i taleutdannelsen.
Demosthenes nøt kanskje høyest anseelse blant de attiske retorikerne. Han er mest kjent for sin tale mot kong Fillip av Makedonia.
Cicero og Quintilian
Cicero skrev mange verker om retorikk. Blant de store verkene er De Oratore, Brutus og Orator, og blant de mindre kjente er De Optimo Genere Oratorum, Topica, og De Paritione Oratia. Tidligere ble han også ansett som en mulig opphavsmann til det anonyme, men betydningsfulle Rhetorica ad Herennium.
Quintilian skrev det omfattende verket Institutio Oratoria i tolv bind. Han delte retoriske studier inn i fem kategorier som forble stående i akademiske sirkler i mange hundre år. De fem er:
Augustin
En person som ikke vanligvis blir sett på som en retoriker, er St. Augustin. Før han ble prest lærte han latinretorikk, og etter at han ble kristen, begynte han å bruke disse 'hedenske' kunstene i det godes navn. Denne nye bruken av retorikk skriver han om i boken De Doctrina Christiana, og det la grunnlaget for det som skulle bli preken-retorikk eller kunsten å preke.
Retorikk i Norge
Den norske forfatteren Georg Johannesen (1931–2005) var professor i retorikk ved Universitetet i Bergen. Georg Johannesen var en av de mest hardtslående essayister i norsk litteratur, og i essayene så vel som i diktene hadde han en forkjærlighet for paradokset, det plutselige tankespranget og de provoserende sammenstillingene.
Siden september 2008 har Jens E. Kjeldsen vært ansatt som professor i retorikk og visuell kommunikasjon ved Informasjons- og medievitenskap ved Universitetet i Bergen. I perioden 2008–2014 var Kjeldsen også ansatt som professor i retorikk ved Södertörns högskola (Stockholm).
I Norge har man følgende studietilbud innen retorikk:
Retorikk, kommunikasjon og ledelse ved Handelshøyskolen BI
Retorikk – kunsten å overbevise i tale og tekst og tekst ved Handelshøyskolen BI
Tæmme trøll
Tæmme trøll er et musikkalbum med Lillebror Vasaasen, utgitt i 1998.
Retorikk
Retorikk i Norge
Retorikkprogrammet ved Universitetet i Bergen
Retorikk og kommunikasjon ved Universitetet i Oslo.
Mandarin Oriental
Mandarin Oriental er en sørøstasiatisk hotellkjede som spesialiserer seg på hoteller i 4 og 5-stjerneskategoriene.
Det første hotellet ble åpnet i 1963, og selskapet fikk sin nåværende navn i 1963. Det har hovedtilknytning til Hongkong, og drev i 2008 21 hoteller med flere nye under planlegging: Hongkong (tre hoteller), Macao, Jakarta, Surabaya, Tokyo, Kuala Lumpur, Manila, Singapore, Bangkok, Chiang Mai, Bermuda, Miami, New York City, San Francisco, Washington D.C., Hawaii, Riviera Maya i Mexico, München, Genève, Praha, London.
Planlagte:
2008
2010
Fylkesvei 6166
Fylkesvei 6166 går mellom sentrum og Setra i Rindal. Veiens lengde er 13,9 km.
Green Bay Packers i NFL-sesongen 2019
Green Bay Packers spilte i sin 99. sesong i National Football League, sin 101. totalt og sin første under den nye hovedtreneren Matt LaFleur. Etter to negative sesonger på rad for første gang siden 1990-91, og å ha gått glipp av sluttspillet to sesonger på rad for første gang siden 2005-06, nådde Packers sluttspillet for første gang siden 2016. Med seier over Kansas City Chiefs i uke 8 sørget Packers for å ha forbedret seg på fjorårets 6–9–1. Etter en seier i uke 10 sikret de også sin første vinnende sesong siden 2016. Etter en seier over New York Giants i uke 13 sikret Packers sin første vinnende sesong siden 2016. Med seier over Chicago Bears i uke 15 og et nederlag for Los Angeles Rams samme uke kvalifiserte Packers seg til sluttspillet etter å ha gått glipp av det de to siste sesongene. De sikret divisjonstittelen i NFC North uken etter med en 23–10 seier over Minnesota Vikings. Med en comebackseier i uke 17 mot Detroit Lions sikret ikke Green Bay bare en bye i første runde, men vant også alle kampene mot divisjonsmotstandere for første gang siden 2011, og tangerte også seriespillresultatet fra den sesongen.
Sesongoppkjøring
Packers’ motstandere og terminliste for sesongoppkjøring ble annonsert i våren 2019.
Planen for kampen i uke 3 mot Raiders var at den skulle spilles i Investors Group Field i Winnipeg, Manitoba den 22. august etter at det ble klart at det originale stadionet, Mosaic Stadium i Regina, Saskatchewan, var opptatt. Dersom en avtale med Winnipeg ikke kom frem, ville kampen bli spilt i Lambeau Field, som ville gitt Green Bay en ekstra hjemmekamp. Den 5. juni ble det bekreftet at kampen skulle spilles i IG Field i Winnipeg.
Ettersom at flyttingen av målstengene førte til hull i banens endzones ble Packers’ tredje sesongoppkjøringskamp spilt på en bane på 80 yards.
Seriespill
Den 25. mars annonserte NFL at Packers skulle åpne sesongen mot Chicago Bears i NFL Kickoff Game torsdag 5. september, med Bears som hjemmelaget. Kampen hadde avspark 19:20 CDT, og ble sendt direkte på NBC. Den fulle terminlisten ble sluppet 17. april.
Terminliste
Merk: Divisjonsmotstandere er i fet tekst.
Seriespill
Angrep
Forsvar
Sluttspill
Angrep
Forsvar
Rangering i ligaen
Statistikkene er oppdatert etter uke 17
Emilie Olsen
Emilie Olsen (født 15. mai 2001) er en norsk ishockeyspiller som spiller back for Stavanger Oilers.
MASKargo
MAS Kargo eller MASKargo er et malaysisk frakt-flyselskap, under MAS-Malaysia Airlines.
Flyflåte
747-200F og Airbus A300, er under en leasingkontrakt med den islandske leisure-spesialisten Air Atlanta Icelandic. MAS Kargo bruker også lasteromsplassen i Malaysia Airlines' vanlige passasjer-rutefly. Selskapet flyr under samme callsign som MAS(MALAYSIAN), og bruker samme ATC-koder som dem.
Hiroshi Nakamoto
Hiroshi Nakamoto (født 22. august 1966) er en japansk baseballspiller som deltok i De olympiske leker i 1992 i Barcelona.
Yokosuka Power kraftverk
Yokosuka Power kraftverk er et varmekraftverk i Yokosuka i prefekturet Kanagawa Japan, sørvest for Tokyo. Installert produksjonseffekt er 230 MW fordelt på 1 blokk. Brenselkilden er naturgass eller kerosen.
Operatør er energiselskapet Tokyo Gas Yokosuka Power Co Ltd. Anlegget ble påbegynt omkring 2000 og stod ferdig i 2006. Selskapet Tokyo Gas fikk en 75% eierandel i anlegget fra 2003, gjennom fusjon med den opprinnelige utbyggeren Yokosuka Power Company.
RockShox
RockShox Inc er et amerikansk selskap etablert av Paul Turner og Steve Simmons i 1989 som produserer støtdempere for tråsykler. Det var en pionér i utviklingen av den moderne terrengsykkelen. RockShox er idag del av konsernet SRAM Corporation.
Oppstart
RockShox ble grunnlagt av Paul Turner og Steve Simons i 1989 i Nord-Carolina, USA og flyttet til California tre år senere.
Turner kjørte motorsykkel i tenårene og var allerede da gründer. I 1977 etablerte han i en alder av 18 år et selskap som solgte deler for motorsykler. Han arbeidet senere for Honda Motor Company som fabrikksmekaniker for deres profesjonelle motocrosslag. Dette satte ham i kontakt med designere av hjuloppheng for motorsykler og andre bransjefolk innen motocross.
Simmons var en tidligere profesjonell motorcross-rytter og gründer. Han utformet i 1974 en ny støtdemper for selskapet som senere ble Fox Racing Shox, et produkt som ble en bestselger i bransjen, og etablerte deretter et eget selskap, Simons Inc., som utviklet dempermodifikasjoner og komplette gafler. Han fikk to patenter på dempergafler, ett som han lisensierte til motorsykkel- og demper-produsenter.
I 1989 kontaktet Turner Simmons for å utvikle en sykkeldemper. Turner hadde allerede på industrimessen Bicycle Industry's Premier trade show i Long Beach i 1987, sammen med Keith Bontrager, vist frem en fremtidsrettet fulldempet sykkel (med demping foran og bak). Bransjefolkene var absolutt ikke positive. To år senere produserte Turner og hans kone Christi gafler i deres egen garasje. Delene var kjøpt av Simmons, som snart ble partner med Turner.
Simons ble administrerende direktør for det nye selskapet RockShox. Senere overtok Turner. Samme år bragte Turner også Greg Herbold ombord, som testrytter og selskapets talsmann. Herbold ble den første verdensmester i utforsykling på en av de første dempergaflene for terrengsykler noensinne laget. I august samme år produserte selskapet sine første 100 dempergafler, benevnet «RS1». Oppstarten ble finansiert av det asiatiske sykkelkomponentprodusenten Dia-Compe og gründerne selv.
Vekst og børsnotering
Selskapet vokste dramatisk i årene som fulgte. 8 år etter oppstart produserte og solgte RockShox 1 million dempere, og hadde inntekter på over 100 millioner dollar. Selskapet gikk på Nasdaq-børsen (ticker: RSHX) i oktober 1996 og reiste samtidig 65 millioner dollar ($72 millioner før kostnadene knyttet til børsnotering). Selskapet hadde allerede 300 ansatte, hvorav de fleste var produksjonsansatte i selskapets fabrikker i USA. RockShox hadde en markedsandel på 60 prosent.
Konkurranse og kostnadsbesparelser
Mot slutten av 1990-tallet var konkurransen sterk i bransjen, og selskapets marginer var tynne. Rock Shox var bare en av mange merkenavn som dempergafler ble produsert under, andre var blant annet Answer Manitou, Marzocchi og RST. På denne tiden entret også Fox Racing Shox bransjen. Det var ikke uoverkommelig for produktutviklere å komme seg rundt konkurrentenes løsninger og patenter, og levere substitutter til eksisterende produkter på markedet.
På begynnelsen av 2000-tallet var sykkelmarkedet dårlig på grunn av den globale finansielle situasjonen. På mindre enn ti år hadde den årlige amerikanske produksjonen av ferdige sykler falt fra fem millioner enheter til 500 000, etter utflagging til Asia.
I juni 2000 flyttet RockShox produksjon til Colorado, hvilket sparte selskapet anslagsvis $5 millioner i årlige kostnader. I 2001 tapte selskapet $10 millioner.
SRAMs overtagelse
I 2002 misligholdte RockShox et lån til SRAM Corporation. SRAM ville ikke reforhandle avtalen, og overtok pionerselskapet og dets gjeldsforpliktelser for totalt 5,6 millioner dollar. Selskapet hadde 300 ansatte på anlegget i Colorado Springs på tidspunktet for overtagelsen.
I 2002 ble produksjonen i Colorado lagt ned av SRAM og flyttet til Taichung, Taiwan for å dra nytte av lavere lønnskostnader og for å komme nærmere markedet. En liten avdeling for produkttesting ble beholdt i Colorado Springs.
Fokhol Gård
Fokhol gård i Stange kommune er organisert som en allmennyttig stiftelse som driver allsidig biologisk-dynamisk jordbruk i stor skala, i tillegg til forsøks- og utviklingsarbeid. Gården er en av Norges største økologiske gårder. Stedet er tilrettelagt for kurs- og møtevirksomhet, og Fokhol tilbyr også praktisk og teoretisk opplæring i biologisk-dynamisk / økologisk jordbruk for praktikanter.
RockShox
Ettertid
Pr. 2010 er RockShox fortsatt del av SRAM Corporation, og Greg Herbold er fremdeles talsmann for selskapet.
Fokhol Gård
Historikk og eierform
Fokhol Gård ligger i det vakre kulturlandskapet i Stange vestbygd på solsiden av Mjøsa, 11 km sør for Hamar. Gården ble overtatt fra Stange kommune i 1990 etter nesten 100 år i kommunalt eie. Her har det blant annet vært drevet gamlehjem. Stiftelsen Fokhol Gård ble etablert i 1990 og er eier av jord, bygninger, maskiner, redskap og husdyrbesetninger. Ved overtakelsen ble hele eiendommen lagt om til biologisk-dynamisk drift. Forpakterlaget Fokhol Gård er ansvarlig for driften, mens øvrig virksomhet er basert på avtale med stiftelsens styre innenfor rammen av Lov om forpakting. Stiftelsen er registrert hos Fylkesmannen i Hedmark som ideell og allmennyttig, og Fylkesmannen fører tilsyn med stiftelsens virksomhet.
Kursvirksomhet
I hovedbygningen som ligger på et stort, åpent gårdstun med hage, har Fokhol Gård utleie av lokaler til kurs- og møtevirksomhet. Det er plass til 35 overnattende, og serveringen er Debio-godkjent. Hver høst arrangeres en ”Åpen dag”.
RockShox
Ettertid
Paul Turner har blitt nominert til æresgalleriet the Mountain Bike Hall of Fame flere ganger, men har etter eget ønske ikke blitt innlemmet.
Produkt-kronologi
Liste over RockShox' produkter, etter lanseringår.
Fokhol Gård
Biologisk-dynamisk drift
Gården er på 965 dekar dyrket mark og har en allsidig biologisk-dynamisk produksjon som omfatter melk- og kjøttproduksjon, korn og fôr, gras- og beitevekster, grønnsaker og poteter. Salget foregår gjennom Coop-engros (diverse Mega-utsalg), TINE-økomelk, Nortura kjøtt- og eggproduksjon samt diverse abonnementsordninger og salg direkte fra gården. Ca 2/3 av jordbruksarealet benyttes til fôrvekster til gårdens husdyr og det øvrige benyttes til matvekster for salg. Byggestenene i den biologisk-dynamisk driften er vekstskifte og passelig tilførsel av husdyr-gjødsel. Vekstskiftet bidrar til å holde unna ugras, sykdommer og skadedyr, og de ulike planteslagene flyttes fra jordstykke til jordstykke ut fra en 7-årig syklus. Tilstrekkelige næringsressurser føres hvert år tilbake til jorda i form av husdyrgjødsel og planterester, for på lang sikt å bygge opp fruktbarheten. I tillegg anvendes forskjellige «preparater» eller hjelpestoffer som blir lagt i ørsmå doser i komposthaugen eller i gjødselsbingen. Flere av preparatene er fremstilt av kjente legeplanter, blant annet ryllik, kamille, eikebark og løvetann. Det benyttes også humuspreparat laget av kumøkk og kiselpreparat av finknust kvarts.
Arbeidshester
Arbeidet på gården suppleres av arbeidshester av rasen Ardenner. Disse benyttes som trekkraft i tillegg til traktorer til spesielle oppgaver. Det er avgjørende at jorda er porøs og luftig innenfor et økologisk driftsopplegg for at plantene skal vokse godt. Bruk av hest til jord-bearbeiding har en positiv virkning på jordstrukturen, mens tunge maskiner presser jorda sammen. Hestene har også en egen pedagogisk verdi i utdanningssammenheng, og Fokhol tilbyr praktisk og teoretisk opplæring i biologisk-dynamisk jordbruk fra noen måneder til 1-2 år. Gården har innkjørte hester for salg.
Forsøks- og utviklingsarbeid
På Fokhol Gård driver også forsøks- og forskningsvirksomhet som er basert på ulike former for samarbeid med miljøer og personer med nødvendig kompetanse, og med støtte av statlige eller private finansieringsmidler. Blant annet er det biodynamiske landbruket alene om å benytte preparater.
Matvarer fra godkjent biodynamisk produksjon blir merket med Demeter-merket. Disse varene oppfyller alle kravene til økologisk produksjon, og i tillegg en rekke tilleggskrav utover kravene til Ø-merket. Demeter-merket kan i Norge ikke brukes alene, men skal alltid brukes sammen med Debios Ø-merke.
Shaoang Liu
Han representerte Ungarn under Vinter-OL 2018 i Pyeongchang, hvor han tok gull på stafetten.
Under Vinter-OL 2022 i Beijing, tok han gull og to bronser.
Den hellige gral
Den hellige gral er i kristen mytologi en skål, kopp eller kalk som ble brukt av Jesus ved hans siste aftensmåltid. Ifølge legenden brukte Josef av Arimatea den til å fange opp noe av Kristi blod mens han hang på korset, noe som gav den mirakuløse egenskaper. Han tok deretter med seg gralen til Britannia, hvor han grunnla en orden av gral-voktere. Søken etter gralen er et tilbakevendende tema i Arthurlegenden og andre middelalderromanser. At legenden ble så viktig nettopp på De britiske øyer, kan skyldes sammenblanding med en keltisk legende om et kokekar med magiske evner. Ifølge andre sagn skal gralen stamme fra dronningen av Saba som ga den til kong Salomo. Siden skulle Nikodemus ha fått tak i den og gitt den til Kristus.
Selve ordet gral kommer fra latin gradalis, som er navnet på en skål med flere trinn, som ble brukt når man serverte flere småretter på en gang. Senere har den først og fremst blitt identifisert med kalken fra den siste nattverd. I katedralen i Valencia finnes en svært gammel kalk som forbindes med legenden. En annen kalk som befant seg i Genova, ble tidligere hevdet å være gralen, men da den ble skadet i en ulykke under transport fra Paris etter Napoleons fall, viste det seg at «smaragden» på denne kalken var av glass, og den blir etter dette sjelden nevnt som en kandidat til å være den ekte gralen.
Chrétien de Troyes
Den eldste gralromansen er den ufullendte Perceval, le Conte de Graal av Chrétien de Troyes. Han hevdet at han skrev etter en kilde som var gitt ham av grev Philippe av Flandern. Diktet ble skrevet mellom 1180 og 1191. Gralen har der ikke noen mirakuløse egenskaper. Perceval får se gralen og andre relikvier mens han spiser hos Fiskerkongen, som skal ha vært gralens vokter. Gralen var hos Chrétien en skål som ble brukt til å bære en hostie inn til Fiskerkongens far, som den eneste næringen den gamle tok til seg. I Troyes historie er gralen en skål.
Først en generasjon etter Troyes begynte man å snakke om gralen i bestemt form, og beskrive den som et beger, inspirert av keltiske myter og Nikodemusevangeliet fra 400-tallet. Det stemmer ikke at ordet «gral» kommer av at sangreal (= kongelig blod) ble feillest som san graal (= hellig gral). «Blod» het på gammelfransk ikke sang, men sanc uttalt med k-lyd.
Wolfram von Eschenbach
Den eldste bevarte fullstendige fremstilling av gralsfortellingen, kalt Parzival, er skrevet på middelhøytysk mellom 1200 og 1210 av Wolfram von Eschenbach. Det er antatt at meget av fortellingen er basert på Chrétien de Troyes' dikt, men Wolfram angir den helt ukjente poeten Kyot fra Provence som en viktig kilde.
I Wolframs dikt har Gralen livgivende kraft, og er i stand til å forsyne Fiskerkongens hoff med alle fornødenheter. I Wolframs historie er gralen en stein med vidunderlige krefter som kan trylle frem mat i ubegrensede mengder og gi evig ungdom.
Nyere grallegender
En annen versjon identifiserer gralen med et menneske og ikke en gjenstand. Den er særlig forbundet med Maria Magdalena, som ifølge legenden skal ha fått barn med Jesus. I boken Hellig blod, hellig gral forbindes gralen med de angivelige etterkommerne av Jesus. En annen versjon over samme tema er presentert i Da Vinci-koden, der det er Maria Magdalena som identifiseres med gralen.
Eden (Cumbria)
Eden er et administrativt distrikt i Cumbria, England. Administrasjonssenteret ligger i Penrith, som er den største byen i distriktet. Distriktet har navn etter elva Eden som renner nordover gjennom Edendalen og mot Carlisle.
Byer og landsbyer
De største bosetningene i Eden er:
Kretser
Nedenfor er liste over kretser (wards), hovedsakelig valgkretser, som utgjør Eden. De som er markert med * er representert med 2 rådsherrer (councillors), alle andre har 1, unntatt Penrith North som har 3:
Knut Bruun Klausen
Knut Bruun Klausen (født 1. mars 1964 i Oslo) er en norsk tidligere ishockeyspiller.
I dag jobber Knut B Klausen for Europas største hotellkjede, og er ansatt som salgsansvarlig for skandinavia. Klausen har tidligere også drevet som restauratør i Oslo.
Biografi
Knut Bruun Klausen vokste opp med ishockey i Groruddalen og Hasle/Løren. Han var et stort talent som målvakt, men endte sin karriere tidlig på 1990-tallet. Han kom senere tilbake som målvakt for Vålerenga Hotdogs og ble VM finalist under CARHA World Cup i 2000 ( Vancouver i Canada) Der han blant annet spilte med storheter i norsk ishockey som Jon Magne Karlstad (VIF), Steve Clark (Frisk) og Jim Marthinsen (VIF).
Klausen jobbet også med talentutvikling for norske målvakter sommeren 1998, 1999 og 2000 i Toronto i Canada pàå den legendariske màlvakten Vladislav Tretjaks Màlvakts skole Russian School of hockey der blant annet Lars Haugen (Sparta) og Jon Alexander Andersen (tidligere VIF) deltok.
Klubber
Klausen har spilt for følgende klubber: Hasle/Løren, Skeid, Oppsal og Vålerenga Hockey.
Bergslien
Bergslien kan henvie til flere norske kunstnere:
Yokkaichi kraftverk
Yokkaichi kraftverk er et varmekraftverk med kogenerasjon i Yokkaichi i prefekturet Mie i Japan. Installert produksjonseffekt er 1 245 MW fordelt på 3 x 220 MW blokker, samt 5 x 112 MW blokker. Brenselkilden er naturgass i form av LNG og LPG.
Operatør er energiselskapet Chubu Electric Power Co Ltd. Anlegget ble påbegynt omkring 1963 og stod ferdig i 1988. Teknologien er levert av Toshiba.
Egil Joel Eberson
Egil Joel Eberson (født 6. februar 1934, død 16. november 2006) var en norsk evangelist, redaktør og forfatter.
Han startet tidsskriftet Tro & Fakta og var redaktør for dette i flere tiår. Han vokste opp i Oslo, men bodde en periode på Sørlandet etter at han giftet seg. I 1986 flyttet han og kona Gunborg Linea Eberson (født 1937) til Fredrikstad, hvor han bodde resten av sitt liv.
Olga Mukomol
HUn representerte Ukraina i Sommer-OL 2004 i Athen, der hun ble utslått i forsøksheatet på 50 meter fri.
Percy Grainger
Percy Grainger (født 8. juli 1882, død 20. februar 1961) var en australskfødt komponist og pianist. Han sto blant annet bak melodien til «Lisa gikk til skolen», hentet fra stykket Over the hills and far away og gjorde en innspilling av Griegs klaverkonsert i 1920. Edvard Grieg skrev om Grainger: «Selv blant de aller største pianister vet jeg ikke om noen jeg kunne sammenligne ham med. Han har virkeliggjort mine idealer om pianospill.»
Trenton kullkraftverk
Trenton kullkraftverk er et kullkraftverk i Trenton i Nova Scotia, Canada. Det har en installert produksjonskapasitet på 307 MW, fordelt på to blokker. Operatør er energiselskapet Nova Scotia Power. Sommerkapasiteten er 270 MW.
Percy Grainger
Bakgrunn
Graingers far var arkitekt og kom fra Durham i England. Han var alkoholiker, og da Grainger var elleve år, skilte foreldrene lag etter at faren hadde smittet sin kone med syfilis og dro hjem til London. Graingers mor var dominerende, men sørget for at sønnen fikk utvikle sine musikalske evner. I 1894, dagen etter at han var fylt tolv år, holdt Grainger sin første konsert og fremstod som vidunderbarn. Han var glad i å lese og spesielt opptatt av Walt Whitman og Rudyard Kipling, han var en utmerket maler og lærte seg elleve språk. Spesielt var han glad i de norrøne sagaene som han leste på originalspråket. Selv hevdet han at Grettes saga var hans viktigste inspirasjon til å bruke musikk for å ivareta angelsaksisk og norrøn arv, og snu ryggen til påvirkning fra normannere og romere. Dette kan være årsak til hans overbevisning om at de største komponistene alle hadde blå øyne. Graingers ordinære skolegang begrenset seg til tre måneder i 1894. Han mistrivdes på skolen der han ble mobbet. I stedet fikk han hjemmeskole, der hans mor - som selv var en dyktig pianist - underviste ham i pianospill. Hun belønnet ham for god innsats med utflukter til Dandenong og båtturer på Albert Park Lake. Men var han ukonsentrert, ble han straffet med pisken. Grainger selv nevner i brev fra 14-/15-årsalderen at morens avstraffelser ledet ham til å piske seg selv.
I 1895 dro mor og sønn til Europa, der han studerte ved dr. Hochs konservatorium i Frankfurt am Main og fikk utfolde sin eksperimenterende holdning til musikk. En annen elev i Frankfurt var dansken Herman Sandby (1881–1965). De to ble venner for livet og opptrådte ofte i lag som en duo. De delte også interessen for skandinavisk folkemusikk. I 1906 spilte de Griegs cellosonate for komponisten da han var i London. Han skrev i dagboken: «Storartet fra begynnelse til slutt.» Grainger ble også godt kjent med Sandbys forlovede Alfhild deLuce, en apotekerdatter fra Horten som han forelsket seg i og fikk overta etter Sandby. I 1905 dannet de en trio som turnerte i Danmark, og spilte også på slottet i København.
Grainger og Grieg
Fra 1901 til 1914 bodde Percy Grainger i London. Han uttalte at han hadde Edvard Grieg på «firmamentet av mine komponiststjerner.» Lite visste han at beundringen var gjensidig, for en venn av Grieg hadde vist Grieg opptegnelsene Grainger hadde gjort av irske og valisiske folkesanger, som Grieg likte så godt at han sendte Grainger et signert bilde av seg med påskriften To Percy Grainger with thanks for your splendid choruses. I mai 1906 var Grieg i London, der hans kone Nina skulle gi to konserter i Queen's Hall. Grieg - med tilnavnet «miniatyrvikingen» - tilbrakte mye tid i taushet som tilhører i hallen, iført hatt og frakk. På spørsmål om det var noen komponist han ønsket å treffe under oppholdet, svarte han «Nei takk, jeg kjenner meg så svak og syk at jeg bare ønsker å få konsertene overstått og dra hjem.» Men som en ettertanke tilføyde han at han gjerne ville treffe Grainger, som da ble budsendt. 24 år gamle Grainger og 63 år gamle Grieg fant straks tonen, ikke minst fordi Grainger hadde lært norsk. Han kjente også Griegs nykomponerte slåtter (peasant dances), som ikke var blitt videre populære hjemme i Norge. Grieg inviterte den unge australieren til å besøke ham på Troldhaugen. Grainger ble også Griegs siste gjest på Troldhaugen. 25. juli 1907 ble Grainger ønsket velkommen av Grieg som var medtatt av søvnløshet og hallusinasjoner pga pustevanskene astmaen påførte ham. Nå kviknet han til av besøket, og foreslo en stor konsertturné det følgende året. Men tre uker etter Graingers avreise sovnet Grieg inn for godt.
I 2007 satte Festspillene i Bergen satt opp verdenspremieren på Justin Dello Joio og Andrew J. Boyles kammeropera Blåmannen med sujett fra Grieg og Graingers møte på Troldhaugen, men forestillingen ble tatt av programmet av helsemessige årsaker.
USA
Innenfor instrumentasjon var Grainger tidlig ute med å eksperimentere. Etter at han under første verdenskrig flyttet til USA, kom verket In a Nutshell, hvor det forekom bruk av hammerslag på strengene inne i klaveret. Dette var noe nytt på den tiden. I 1918 fikk han amerikansk statsborgerskap. En av hans største hits var pianostykket Country Gardens som sikret ham varig berømmelse, selv om Grainger selv kom til å avsky stykket. Med sin nyfunne rikdom slo han og moren seg ned i New York-forstaden White Plains etter krigen. Rose Grainger slet med dårlig helse både fysisk og psykisk, og tok sitt liv i 1922 ved å kaste seg ut fra en bygning der sønnens manager, Antonia Sawyer, hadde kontoret sitt. Dette løste Grainger fra et altfor nært mor-sønn-forhold som mange feilaktig mistenkte for å være incestuøst, men Grainger holdt sin mors minne i hevd hele livet. Samme år reiste han til Danmark på sin første reise til Skandinavia for å samle inn folkemusikk.
Ekteskap
I 1928 giftet han seg med den svenske kunstneren Ella Viola Brandelius Ström (1889–1979) i Hollywood Bowl i konsertpausen foran 22.000 publikummere. I 1932 hadde ekteparets gjensidige pisking nådde et så farlig nivå at Grainger skrev et brev med overskriften: READ THIS IF ELLA GRAINGER OR PERCY GRAINGER ARE FOUND DEAD COVERED WITH WHIP MARKS (Les dette hvis Ella Grainger eller Percy Grainger blir funnet død dekket med piskemerker). Han anslo at opphisselsen under piskingen kunne fremkalle plutselig hjertesvikt hos en av dem. Brevet skulle sørge for at den gjenlevende ektefellen skulle slippe for å bli mistenkt for noe kriminelt: «Dette vil bare være resultatet av et lykkelig sadistisk kjærlighetsliv med begge parters aksept.» I et brev skrev Grainger: «Jeg er en sadist og flagellant - min høyeste seksuelle glede er å piske en elsket kvinnes kropp. Hennes skrik og strev for å unngå pisken, piskemerkene som kommer til syne på kroppen hennes, alt dette gir meg en følelse av maskulin makt og opphisselse som øker min kjærlighet og hengivelse overfor min elskede hundre ganger, og gjør vårt kjærlighetsliv mer intenst... I mindre grad har jeg glede av være den som blir pisket (som ugift pleide jeg å piske meg selv med noen ukers mellomrom), fordi smerten fra piskeslagene på meg selv gjør meg klar over realiteten i den seksuelle grusomheten jeg lengter etter å utøve mot kjæresten min.» Grainger skapte et mønster for tilfredsstillende flagellasjon, der han tok i bruk diagrammer og tegnet inn mannens bakende for å illustrere hvor det var mest ønskelig for en mann å bli pisket. Han anga antall piskeslag for maksimalt utbytte, hvor hardt pisken skulle ramme, og i hvilken vinkel. Fire på hver halvdel, baken og ryggen, oppover. Fire på hver halvdel tvers over baken, fra venstre mot høyre, og fire motsatt vei. Et foto av Grainger etter en brutal sesjon. Han var besatt av å dokumentere ting fotografisk, og fremvise skader han hadde påført seg selv. Hevelser og sår omkring på kroppen hans ser ut som om han har rullet ned en bakke surret i piggtråd. Ekteparet Grainger var gode venner av Herman Wildenvey og kona Gisken. Også komponisten Sparre Olsen ble ham en venn og biograf og beskrev Grainger som en naturelsker, slik hans mentor Frederick Delius var. Grainger besøkte ham på hytta på Lesjaskog i 1923. Graingers siste fremførelse av Griegs klaverkonsert var i New York på høsten 1953, som han mottok kong Haakons gratulasjon og St. Olavs Orden for.
Grainger-museet i Melbourne
I løpet av 1930-årene etablerte han Grainger Museum ved universitetet i Melbourne. Muséet er et autobiografisk museum som fokuserer på hans liv og virke, i tillegg til nyere utstillinger av eksperimentelle instrumenter. Han stiftet museet ut fra sitt livslange ønske om å bli anerkjent som Australias første betydningsfulle komponist, selv om han forlot landet som tenåring og tilbrakte det meste av livet i London og White Plains utenfor New York. Da han døde i 1961, var han overbevist om at dette mislyktes: «Hele mitt liv som komponist har jeg vært en leder uten følgere.» Han skjenket muséet den store samlingen sin av pisker, pornografi og blodflekkede skjorter, fordi han mente at «musikk er smertens kunst. Den stammer tross alt fra skriking.»
Til muséet donerte han rundt 40.000 skriv, handlelister, oppskrifter på vegetariske retter, samt sin samling på rundt 80 pisker. Hans ønske om å få skjelettet sitt plassert i museet ble imidlertid avslått.
Etterkrigstiden
I etterkrigstiden arbeidet Grainger på the free music machine, en første generasjons elektronisk synthesizer, sammen med vitenskapsmannen Burnett Cross. Brevvekslingen mellom de to mennene viser Graingers avvikende rettskrivning og tegnsetting. Med puristisk tilnærming til språket finner han opp det han kaller «nordiske ord» eller «engelsk med blå øyne», og oversetter dem i dobbel parentes underveis. F.eks. lover han å sende Cross light-prints (= «lystrykk», dvs. fotografier) og omtaler seg som en tone-wright (= toneskriver, dvs. komponist, jfr playwright).
I 1953 ble det oppdaget at Grainger hadde prostatakreft. Hans norske nabo i White Plains, Kaare Kristian Nygaard (f. 1903), hadde hørt Graingers konsert som barn på Lillehammer i 1913, og var nå lege med spesialisering innenfor dette området. De to mennene ble nære venner.
Filmen Passion fra 1999 er basert på Graingers liv, med Richard Roxburgh i hovedrollen.
Dianous
Dianous er en artsrik gruppe (slekt) av biller i underfamilien øyekortvinger (Steninae) i den artsrike familien kortvinger (Staphylinidae). De kjennes lett på at fasettøynene er store og utstående, dog ikke så store som den beslektede slekten Stenus.
Utseende
Små (2 – 8 mm), slanke biller, lett kjennelige på de store og utstående fasettøynene. Kroppen er som oftest tett og grovt punktert. Hodet er vanligvis bredere enn brystskjoldet (pronotum). Hele sidene av hodet er dekt av de store, halvkuleformede fasettøynene. Pannen har ofte lengdefurer. Antennene er relativt korte og har de to innerste og de tre ytterste leddene ganske kraftige, mens leddene innimellom er ganske tynne. Kjevene kan skytes ut under hodet for å fange bytte, en anordning som ligner den som finnes hos øyenstikker-nymfer. Brystskjoldet (pronotum) er lengre enn bredt, bredest omtrent på midten, og har ofte en mer eller mindre tydelig lengdefure langs midtlinjen. Dekkvingene er av varierende lengde, oftest kraftig punkterte, gjerne med en innbuktning nær ytterhjørnene. Bakkroppen er ganske lang og mer eller mindre sylindrisk. De fremste ryggleddene har ofte én eller flere lengdekjøler. Beina er middels lange og slanke. Bak-leggene hos hannene har ofte en spiss tagg på innsiden nær spissen. Hos mange arter er et av fotleddene delt i to lapper. Bilder av noen arter kan finnes her:
Levevis
Øyekortvingene er rovdyr som fanger spretthaler og andre smådyr. De store øynene gjør at de har godt syn og hjelper dem finne byttet. Munndelene kan skytes fram. Øyekortvinger kan finnes i de fleste miljøer på landjorden, men er særlig artsrike på gressmarker og på litt fuktige steder. Noen arter som lever ved vann kan seile på vannflaten ved å skille ut et vannavstøtende stoff som driver dem fremover.
Familien på Gilje
Familien paa Gilje, et Interieur fra Firtiaarene er en roman av den norske forfatteren Jonas Lie, utgitt i 1883. Romanen skildrer en familie på en embetsmannsgård (kapteinsgård) i Valdres, og hovedvekten ligger på de trange rammene for liv, lykke og utvikling som bys familiens døtre.
Familien består av kaptein Jæger, hustruen Ma, døtrene Thinka (Cathinka), Thea, Inger-Johanna og sønnen Jørgen. Huslæreren Grip er en stemme for forfatterens fremtids- og frihetsideer, og dertil et romantisk potensial for Inger-Johanna. Den marginale embetsmannsfamilien, bosatt i en utkant, er både sosialt og økonomisk presset, og kampen for å få døtrene «godt gift», og en drøfting av alternativene til dette, er en rød tråd. Thinka blir av moren ledet inn i et fornuftsekteskap med den langt eldre og solvente fogden; Thea blir gående i søsterens hus som ugift; mens Inger-Johanna, som er romanens helt, bryter forlovelsen med løytnant Rønnow – som moren og mosteren hadde tatt initiativ til, og velger sin egen vei, som lærer i hjembygda. Romanen blir ofte sammenlignet med Amtmandens Døttre av Camilla Collett; begge romanene skildrer kvinners muligheter og mangel på muligheter i embetsstanden.
Nordens dag
Nordens dag arrangeres 23. mars hvert år som en markering av inngåelsen av Helsingforsavtalen i 1962. Denne avtalen regulerer det offisielle nordiske samarbeidet og kalles «Nordens grunnlov». Foreningen Norden feirer dagen, ofte med nordisk gjestebud og flagging med nordiske flagg. Svanesymbolet ble brukt for første gang på en plakat for Nordens dag i 1936. Svanen symboliserer nordisk samarbeid og logoen er den offisielle logoen for nordisk samarbeid, Nordisk råd og Nordisk ministerråd.
Familien på Gilje
Litteraturkritikeren Knut Anders Løken skriver om romanen: : «Inger-Johannas to menn tegner kontrastfeltet i romanen. Rønnow representerer alt det bestående med sin eleganse og gode etikette. Han hører det dannete bylivet til. Student Grip har nye og opprørske ideer, er radikal og utålmodig, naturlig og utilgjort. Grip møter vi i naturen - på kapteinsgården oppe i fjellbygda. Slik står, by mot land, kultur mot natur, som den store hovedmotsetningen i den kritiske realismens tid. Grip vil oppdra unge sjeler til å tenke nytt, bryte ut ...»
Romanen ble utgitt i en illustrert utgave med tegninger av Erik Werenskiold i 1903, og gjenutgis regelmessig.
Rådmannsgården
Rådmannsgården (Rådhusgata 19) er den eldste bevarte bygningen i det gamle Christiania (kvadraturen i Oslo). Huset ligger mot Rådhusgata, Nedre Slottsgate og Christiania torv. Bygården ble bygd 1626, men er siden forandret flere ganger. Anlegget er fredet.